Werktuigverkope vir hierdie jaar is baie laer in vergelyking met laasjaar, wat aan die droogte toegeskryf kan word.
Hoewel sentiment in die mark steeds positief is, wag boere in die somergewasgebiede versigtig op die aanvang van die somerreënseisoen. Plaaslike en internasionale weersdienste wys daarop dat die El Niño-uitwerking omgekeer is in ‘n swak La Niña-uitwerking. Dit kan dui op gunstiger vooruitsigte vir normaler somerreënval as wat ons vir ᾿n geruime tyd beleef het. Die nagevolge van die swak reënval oor die afgelope paar jaar sal nie maklik oorbrug word nie en die mark sal steeds oor die korttermyn moeilike tye moet oorkom. Weerstoestande en tot ᾿n geringer mate, die wisselkoers, sal die belangrikste aandrywers wees vir die res van 2016.